**ΓΕΛ ΘΕΣΠΡΩΤΙΚΟΥ**

**Β΄ ΛΥΚΕΙΟΥ**

**ΜΑΘΗΜΑ:ΙΣΤΟΡΙΑ**

**3. Η Εικονομαχία**

**α. Συνθήκες εκδήλωσης της Εικονομαχίας :**

* Πρωτεργάτες: Λέων Γ ́, Κωνσταντίνος Ε ́ (Ίσαυροι).
* Ιδεολογική βάση: ανεικονικές αντιλήψεις (= στις παραστάσεις δε γίνεται χρήση της ανθρώπινης μορφής) κατοίκων Ανατολικών επαρχιών.
* Επιχείρημα: η απεικόνιση του θείου δε συμβιβάζεται με τη χριστιανική Θρησκεία, που θεωρείται πνευματική θρησκεία.
* Σοβαρές αντιδράσεις, ιδιαίτερα στις ευρωπαϊκές επαρχίες, λόγω των υπερβολών της λατρείας των εικόνων και των λειψάνων, μιας λατρείας που άγγιζε τα όρια της δεισιδαιμονίας ανάμεσα στο λαό.
* Αρχές 8ου αιώνα η κεντρική εξουσία λαμβάνει μέτρα εναντίον της λατρείας των εικόνων· ιδιαίτερα αυστηρά γιατί οι περιστάσεις που αντιμετώπιζε η αυτοκρατορία ήταν ιδιαίτερα κρίσιμες:

1. Τα αραβικά πλοία οργώνουν τις βυζαντινές θάλασσες, λεηλατούν τις

ακτές, παραλύουν το εμπόριο και απειλούν ακόμα και τη Βασιλεύουσα.

2. Οι βυζαντινές επαρχίες στη Βαλκανική έχουν κατακλυστεί από τους Σλάβους

και υποφέρουν από ένα νέο γείτονα, τους Βουλγάρους.

* Η σωτηρία της αυτοκρατορίας εξαρτιόταν ως ένα μεγάλο βαθμό από τους αγροτικούς πληθυσμούς της Μικράς Ασίας που υπηρετούσαν στους θεματικούς στρατούς και απέρριπταν την ιδέα της αναπαράστασης του θείου. Η πολιτική της εικονομαχίας ήταν η μόνη που θα μπορούσε να συμφιλιώσει την κεντρική εξουσία με τους πληθυσμούς αυτούς.

**β. Έναρξη της Εικονομαχίας:**

* Αφορμή: 726 καταστροφικός σεισμός με επίκεντρο την περιοχή ανάμεσα στη Θήρα και τη Θηρασία, ο οποίος αποδόθηκε στην οργή του Θεού, γιατί τάχα η λατρεία των εικόνων αποτελούσε ένδειξη ειδωλολατρίας στο χώρο της Εκκλησίας.
* 726: Ο Λέων Γ ́ ο Ίσαυρος δίνει διαταγή στο στρατό να απομακρύνει μια εικόνα του Χριστού από τη **Χαλκή Πύλη** των Ανακτόρων. Αντιδράσεις από το οργισμένο πλήθος: οδομαχίες.
* Η αντίδραση κατά της εικονομαχικής πολιτικής εξαπλώνεται και στο θέμα της Ελλάδος (σημερινή Ανατολική Στερεά): ο θεματικός στόλος κινείται εναντίον του Λέοντα του Γ ́, αλλά ηττάται κοντά στον Ελλήσποντο.
* 730: Πρώτο εικονομαχικό διάταγμα: προβλέπει καταστροφή εικόνων και διώξεις εικονόφιλων (βασανιστήρια, εξορίες, δημεύσεις περιουσιών).
* Αντίδραση Δύσης κατά εικονομαχικής πολιτικής. Ο πάπας στρέφεται στους ηγεμόνες των Φράγκων και συνδέεται στενά μαζί τους.

**γ. Κορύφωση της Εικονομαχίας:**

* Κωνσταντίνος Ε ́: ανελέητη εκστρατεία εναντίον των μοναχών και των μοναστηριών (προπύργια της εικονολατρίας)
* 754: Σύνοδος Ιέρειας: καταδικάζει τη λατρεία των εικόνων και αναθεματίζει τους οπαδούς της εικονολατρίας.
* Επαναφορά εικόνων: 787: Ζ ́ Οικουμενική Σύνοδος (επί Κωνσταντίνου ΣΤ ́ και Ειρήνης) η εικονομαχία καταδικάζεται.

**δ. Αναζωπύρωση και τέλος της Εικονομαχίας :**

* Αυτοκράτορες Λέοντας Ε ́ και Θεόφιλος: αναζωπυρώνουν την εικονομαχία, χωρίς εντούτοις το φανατισμό της προηγούμενης περιόδου.
* 843 Μάρτιος: Σύνοδος στην Κωνσταντινούπολη: συγκαλείται από τη μητέρα του αυτοκράτορα Μιχαήλ Γ ́, Θεοδώρα, και τους συνεργάτες της Βάρδα και Θεόκτιστο στην οποία αποφασίζεται η αναστύλωση των εικόνων. Το κράτος αποτυγχάνει οριστικά να υποτάξει την Εκκλησία.